open-index/open-wikipedia-markdown huggingface dataset:
Internacionalni aerodrom La Guardia

**Internacionalni aerodrom La Guardia** (engleski: *La Guardia International Airport*) (IATA: **LGA**, ICAO: **KLGA**) zvan samo **La Guardia** 
je najmanji njujorški aerodrom koji se nalazi na istoku Queensa, na Long Islandu udaljen 15 km od Manhattana.

## Historija
Taj aerodrom započeo je svoj život 1929., kao mali privatni aerodrom na Long Islandu.

Sredinom 1930-ih, tadašnji njujorški gradonačelnik Fiorello La Guardia, vodio je snažnu kampanju da New York, mora imati veći i bliži aerodrom, nego što je onaj u Newarku.

Na kraju je odlučeno da se mali aerodrom na Long Islandu kod sjeverne plaže, drastično revidira i ponovno izgradi, za taj projekt je izdvojeno tadašnjih 20 miliona dolara. 
Prostirući se nešto više od 200 hektara, novi njujorški aerodrom je otvoren 1939., i uskoro prezvan u Aerodrom LaGuardia.
Posljednjih godina se u aerodrom uložilo oko 350 miliona dolara.
## Terminali
*terminal CTB-A - je internacionalni terminal kojijim se koriste avio-kompanije; Air Canada, America West, [Continental i Continental Express, ima izlaze od A1 do A7
*Terminal CTB-B - koriste avio-kompanije; Legend, Shuttle America, [TWA i US Airways Shuttle, , ima izlaze od B1 do B8
*Terminal CTB-C - koriste avio-kompanije; United, United Express, Spirit, Midwest Express, Frontier Airlines, American Eagle, ATA i Air Tran Airways, ima izlaze od C1 do C14
*Terminal CTB-D - koriste avio-kompanije; American i Midway, ima izlaze od D1 do D10
*Terminal Delta - koriste avio-kompanije; Delta, Delta Connection, Comair i Northwest, ima izlaze od 1 do 9

## Reference

## Vanjske veze

* ''LaGuardia International Airport''
Marowijne

**Marowijne**  je jedan od 10 distrikta na koji je Surinam od 1985. administrativno podjeljen.

## Karakteristike

Marowijne je smješten na sjeveroistoku zemlje, sa sjevera graniči sa Atlantskim oceanom, a na istoku sa istoimenom rijekom Marowijne (Maroni), koja formira granicu sa Francuskom Gvajanom. 

Površina distrikta iznosi 4,627 km², na kojoj po popisu stanovništva 2012. živjelo 18,294 stanovnika. Većina stanovnika njih oko 72% su potomci odbjeglih robova (Marona), koji su se u vrijeme robovlasništva naselili duž obala rijeka Marowijne i Cottica.

Sve do početka 20. vijeka privreda tog distrikta bazirala se na skromnoj poljoprivredi i nešto malo rudarstva, tad su otkrivene velike naslage boksita kod Moenga, koji je ekspoatirala kompanija *Surinaamsche Bauxiet Maatschappij* akronim: SBM, (kasniji Suralco). Boksit je omogućio bolje ekonomske prilike u Surinamu.

Administrativni centar je grad Albina a najveći Moengo koji je svake godine domaćin Umjetničkog festivala Tembé, kog vodi surinamski umjetnik Marcel Pinas.

## Administrativna podjela

Marowijne je podjeljen na šest općina (nizozemski: *resort*) .

## Izvori

## Vanjske veze

* ''Marowijne''
Cottica

**Cottica** (sranantongo: *Kotika-liba* je rijeka u Surinamu duga nekih 210 km, desna pritoka rijeke Commewijne.

## Hidrologija i historija

Cottica izvire nekih pedesetak km jugozapadno od Moenga u brdima Gvajanskog štita. Od tamo teče prema sjeveroistoku do Moenga, zatim teče prema sjeveru do ušća sa rijekom Coermotibo, koja je bifurkacijom povezana sa Rijekom Maroni. Od tamo zavija prema 
sjeverozapadu do ušća u Commewijne.

Porječje rijeke prostire se po površini od 2,900 km² po distriktima Marowijne i Commewijne.

## Historija

Jedna od najvažnijih epizoda borbe između odbjeglih robova i kolonijalne vlade dogodila se u drugoj polovici 18. vijeka na području između rijeke i Atlantskog oceana, gdje se grupa odbjeglih robova predvođenih Bokilifa Bonijem uspjela dugo opirati kolonijalnoj vojsci.

## Reference

## Vanjske veze

* ''Boven Cottica Rivier'' (na portalu Mapcarta)
Nieuw Amsterdam, Surinam

**Nieuw Amsterdam** je grad i općina od 5,650 stanovnika na sjeveru Surinama u Distriktu Commewijne u kom je administrativni centar.

## Geografija

Nieuw Amsterdam se nalazi na ušću rijeke Commewijne u rijeku Surinam, na početku njihova estuarija
Iako se nalazi točno preko puta Paramariba, do njega ima dvadesetak km, preko Meerzorg i novog mosta Jules Wijdenbosch podignutog 2000. Prije tog se do Paramariba moglo doći samo brodom

## Historija

Historija Novog Amsterdama počela je kad je 1747. podignuta petokraka tvrđava, koja je trebala štititi prilaz Paramaribu i plantaže duž Commewijne.

Utvrda je izgrađena od cigli doveženih iz Nizozemske jer se lokalna pokazala lošom, zbog previše soli, zbog tog je svaki jedrenjak iz Nizozemske morao prevesti i nešto cigli.
Iako je naizgled izgledala moćno, nije dokazala vojnu vrijednost, jer je za napoleonskih ratova Britanska mornarica bez ispaljenog metka dva puta zauzela Surinam.

Od 1873. se dio utvrde koristi kao zatvor.
Za Drugog svjetskog rata utvrdu je koristila Vojska Sjedinjenih Američkih Država koja je na sebe preuzela obranu Surinama.

Uz utvrdu je izraslo naselje sa lukom koja je služila za pretovar robe doveženih manjim brodovima i šlepovima Commewijnom u veće prekoceanske brodove. Rijekom je prevoženo naročito puno boksita iz Moenga, dok rudnik nije iscrpljen.

## Reference

## Vanjske veze

*Amsterdam07.html ''Ville de Nieuw Amsterdam'' (stranice o gradu)
Commewijne (rijeka)

**Commewijne** (sranantongo: *Kawina-liba* je rijeka na sjeveru Surinama duga oko 198 km, desna pritoka rijeke Surinam

## Hidrologija

Commewijne izvire na terenu Distrikta Sipaliwini na Gvajanskom štitu. Od tamo teče prema sjeveru uz velike meandre, do ušća rijeke Cottica. Zatim skreće prema sjeverozapadu i teče do Nieuw Amsterdama gdje ima ušće u estuarij rijeke Surinam dug 30 km.

Porječje rijeke prostire se po površini od 6,600  km² po Surinamskim distriktima Commewijne, Para i Sipaliwini.
## Historija
Commewijne je sve do nedavno bio jedini put prema unutrašnjosti, po njoj su još 1986. plovili prekooceanski brodovi, danas uglavnom turistički brodovi i čamci lokalnih stanovnika. Svojevremeno je boksit iz Moenga transportiran masivnim šlepovima do Paramariba i livnice Paranam, kao i tropsko drvo.

Odkad je 1960-ih izgrađena cesta Moengo - Paramaribo, promet se vremenom prebacio na kamione. 
Pretpostavlja se da su ime rijeci - Commewijne, dali Arawaci, da je to sintagma od *kama*=tapir i *wini*=voda, rijeka.

## Reference

## Vanjske veze

* ''Commewijne River'' (na portalu Mapcarta)
Distrikti Surinama

**Distrikti Surinama** (nizozemski: *districten*) kojih ima 10, su administrativne jedinice prvog nivoa lokalne samouprave na koje je Surinam administrativno podjeljen nakon reforme 1985.

Distrikti (okruzi) se nadalje dijele na općine (*ressorten*).

## Historija
Surinam je veći dio 20. vijeka bio nizozemska kolonija, tek od 1975. je postao nezavisan.

Dekretom nizozemskog kralja - 1834. kolonija je podijeljena na 8 okruga; Donji Commewijne, Donja Cottica, Matapica, Para, Saramacca, Gornji Commewijne, Gornja Cottica i Perica, Gornji Surinam i Torarica i dva distrikta Coronie i Nickerie.

Kolonija je 1927. reorganizirana na 7 distrikta: Commewijne, Coronie, Marowijne, Nickerie, Paramaribo, Saramacca i Surinam.

Surinam je 1954. proglašen prekomorskim teritorijem Nizozemske i njezinim sastavnim dijelom, sa određenom autonomijom.
Distrikt Brokopondo je 1958. odvojen se od Distrikta Surinam.
Prvi popis stanovništva proveden je 1964.
Distrikt Para je odvojen od okruga Surinam 1966. (ili 1968. ?).

Nakon što je Surinam postao nezavisan 1975., - 1985. provedena je reforma državne uprave. Dotadašnji Distrikt Surinam je podijeljen između Distrikta Commewijne, Para, Saramacca i novog Wanice, formiran je Distrikt Sipaliwini od velikih dijelova Brokoponda, Marowijne, Nickerie i Saramacca, odnosno od gotovo 4 / 5 petine zemlje.

## Lista današnjih distrikta

### Lista distrikta 1966.-1985

## Reference

## Vanjske veze

* ''Districts of Suriname''
Commewijne

**Commewijne**  je jedan od 10 distrikta na koji je Surinam od 1985. administrativno podjeljen.

## Karakteristike

Distrikt je ime dobio po rijeci Commewijne, koja ga presjeca od istoka do zapada.

Commewijne se nalazi na sjeveru zemlje, sa istoka graniči sa Distriktom Marowijne, sa juga sa Distriktom Wanica i sa zapada sa 
Distriktom i gradom Paramaribo, od kojeg ga razvaja Rijeka Surinam. 
Od 2000. povezuje ih most Jules Wijdenbosch, a ne kao dotad samo trajekt. 

Površina distrikta iznosi 2,353 km², na kojoj po popisu stanovništva 2012. živjelo 31,420 stanovnika.
Više od 47% stanovnika Commewijnea su sa Otoka Jave, koji nisu dovedeni kao robovi već kao najamni radnici da rade na plantažama. Pored njih ima 
dosta Hindusa. Slično kao u Distriktu Wanica te etničke grupe žive potpuno odvojene u svojim vlastitim naseljima, to je posljedica 
politike Podijeli pa vladaj tadašnjeg guvernera Kielstra.

Commewijne je jedan od najstarijih koloniziranih krajeva u Surinamu, nekoć poznat po velikim plantažama, od kojih su ostali tragovi kolonijalistčke 
historije.

Administrativni centar je grad Nieuw Amsterdam a najveći Meerzorg.

## Administrativna podjela

Commewijne je podjeljen na šest općina (nizozemski: *resort*).

## Izvori

## Vanjske veze

* ''Commewijne''
Baku (mitologija)

**Baku** je natprirodno legendarno biće iz kineske mitologije, koje je prešlo i u japansku mitologiju i po predaji hrani se noćnim morama.

## Izgled i osobine

Vjerojatno povezano s mitološkim značenjem tapira, s njim dijeli ime na japanskom i mnoge fizičke karakteristike, dok se s druge strane često pojavljuje u obliku himere. Popularna reprezentacija bi htjela da ima tijelo medvjeda, šape tigra, rep vola i oči nosoroga. No drevni kineski opis umjesto toga daje mu izgled koze s devet repova, četiri uha i očima na leđima.

Baku se smatra dobroćudnim stvorenjem, kojemu se u Kini pripisuje sposobnost da tjera zlo, ali je prije svega poznat po svojoj sposobnosti da proždire noćne more ljudskih bića i nesreću koja ih prati. U nekim područjima, kao što su područja Fukushime i Kumamota, uobičajeno je da osoba koja se probudi iz noćne more tri puta izgovori rečenicu «Dajem svoj san bakuu da ga pojedu» ili «Baku-san, dođi jesti moj san» ili slično. Slike stvorenja ili njegov ideogram smatrali su se povoljnim ukrasima za opremanje spavaće sobe, te u davna vremena su ušivani zlatom na jastuke plemićkih porodica.

Baku se također smatra sposobnim proždirati zle duhove koji uzrokuju epidemije, a spavanje na njegovom krznu otjeralo bi bolesti i nesreću.

## Legenda
Prema legendi, stvoreni su od ostataka kada su bogovi završili stvaranje svih ostalih životinja. U najstarijim kineskim legendama bakue su lovili zbog kože i korištenje pokrivača napravljenog od bakua je bio talisman protiv bolesti i nesreće.

Za vrijeme dinastije Tang (618-907), često su se koristili sklopivi paravani ukrašeni bakuom. Japanska knjiga *Torokuten* iz razdoblja Tang također govori o svetoj životinji zvanoj *bakuki* koja jede snove, a moguće je da su ta dva pojma spojena u jednu legendu.

U razdoblju Muromači (1337-1573) u Japanu je postalo popularno da ljudi na samrtnoj postelji drže sliku bakua kao talisman protiv zlih duhova. Kaže se da je Tojotomi Hidejoši (1537-1598), čuveni samuraj i daimyō iz razdoblja Sengoku (1467-1615), držao crtež pored svoje glave dok je spavao kako bi si zajamčio san bez noćnih mora. Tokom razdoblja Edo (1603-1868) su se prodavali jastuci u obliku bakua, koji bi štitili spavača od loših snova.

## Popularna kultura

Baku je bio inspiracija za Tapirmona, fiktivnog lika iz *[[Digimon]]* serijala, koji se pojavio u nekoliko sezona. Tapirmon izgledom podsjeća na spoj između malog slona i tapira, a poznat je po tome da se hrani ljudskim snovima i da može inducirati noćne more. Njegovo izvorno ime na japanskom je Bakumon (japanski: バクモン).

## Povezano
* Hvatač snova

## Napomene

## Reference

## Bibliografija
Baku (razvrstavanje)

**Baku** se može odnositi na:
* Baku, glavni grad Azerbejdžana; 
* Baku, legendarno stvorenje iz japanske i kineske mitologije;
* ili slično: Bâkî (1526-1600),  osmansko-turski pjesnik; 
* Paul Bacou (1877-1964), francuski ministar;
* Serge Bacou (r. 1947), francuski pilot;
* Bakou, mjesto na sjeveru Burkine Faso;
* Bakou, mjesto u Kamerunu;
* Bakou, mjesto u Srednjoafričkoj Republici;
* Baku, mjesto u istočnom Nepalu.
Surinam (rijeka)

**Surinam** (sranantongo: *Sranan-liba* je rijeka na sjeveru Surinama duga 480 km.

## Hidrologija

Rijeka izvire na terenu Distrikta Sipaliwini u brdima na granici masiva Wilhelminagebergte i Eilerts de Haangebergte. Od tamo teče prema sjeveroistoku prema Paramaribu.

Rijeka se u svom gornjem toku zove *Gran Ria* (Velika rijeka), tek kad se spoji sa Malom rijekom (*Pikin Rio*), kod sela Djoemoe, počinje se nazivati Surinam. U tom dijelu ima brzake; Sentiadam, Awaradam, Ferulasi.

Rijeka je kod sela Afobaka (Distrikt Brokopondo) pregrađena branom kako bi se stvorilo akumulacijsko jezero Brokopondo, koje je danas najveće jezero u Surinamu.

Nizvodno od Afobake, rijeka teče preko gusto naseljenu kultiviranu aluvijalnu ravnicu, protičući pored gradova Brokopondo, Paramaribo i Nieuw Amsterdam, gdje prima svoju jedinu veću pritoku Commewijne i zajedno sa njom formira estuarij i utiče u Atlanski ocean.

Porječje rijeke prostire se po površini od 16,500 km² po Surinamskim distriktima; Sipaliwini, Brokopondo, Para, Commewijne, Wanica i Paramaribo. Prosječni godišnji protok na ušću je 426 m³/s, a maksimalni 4,000 m³/s.

## Reference

## Vanjske veze

* ''Surinam River'' (na portalu Mapcarta)
Sranantongo

**Sranantongo** ili **Sranan Tongo** (ISO 639-3) je kreolski jezik koji govori većina stanovnika Surinama, maternji jezik oko 100,000 surinamskih potomaka robova dovedenih iz Afrike za 
kolonijalizma.

On je i lingua franca između različitih surinamskih etničkih grupa. Danas ima dosta govornika Sranantonga i u Nizozemskoj.

## Karakteristike

Sranan je sličan aukanskom i saramaccanskom. Kao i sve Kreolske jezike i njega karakterizira jednostavna morfologija i relativno skromni vokabular. Iako se točno nezna koliko riječi ima taj jezik, zna se da se radi o nekoliko hiljada a ne o stotinama 
hiljada koliko imaju veliki svjetski jezici. Kako nema fleksije ni deklinacije, to ga čini relativno lakim za učenje.

## Reference

## Vanjske veze

*''Riječnik Sranan Tongo'' 
*''Sranan Tongo'' ]
Brokopondo (jezero)

**Brokopondo** je akumulacijsko jezero u Surinamskom distriktu Brokopondo, službeno zvano *Prof. dr. ir. W.J. van Blommesteinmeer* po 
inženjeru koji ga je projektirao Willemu Johanu van Blommesteinu.
## Karakteristike i historija

Jezero ima površinu od 1,560 km², zapreminu od 20 miliona m³, i maksimalnu dubinu od 40 metra.

Jezero je formirano nakon izgradnje brane 1961. sa hidroelektranom na Rijeci Surinam, visoke 54 
metra i duge 1,913 m kod sela Afobaka.
Hidroelektrana sa šest turbina (svaka snage 30,000 Kw) proizvodi električnu energiju koja se dalekovodom prenosi do 
livnice aluminija u Paranamu. 
Voda se punila do 1964., odnosno sve do 1971. kad je dostigla optimalni vodostaja.
Kako drveće nije posječeno, na tom prostoru ogromne tropske šume, još uvijek strše suha stabla u plićim dijelovima 
jezera.
Zbog tog jezera koje danas zauzima 1% teritorija Surinama iseljeno je oko 5,000 ljudi.

U vijeme dok se jezero punilo vodom, proučavan je njen kvalitet, kao i implikacije na floru i faunu. Opaženo je da se povećao salinitet u rijeci 
nizvodno od brane, a u samom jezeru su nestale karakteristične vrste planktona, što je izazvalo ugibanje nekih vrsta riba, školjki i puževa.

I pored svih kritika, naročito od strane Svjetske banke jezero je omogućilo razvoj surinamske unutrašnjosti i smanjila salinitet rijeke iznad jezera.

Jezero je pomoglo lokalnom stanovništvu navodnjavanje u vrijeme suše, i potaklo razvoj turizma.

## Reference
 
## Vanjske veze
 
* ''Brokopondo Reservoir''
Brokopondo (distrikt)

**Brokopondo**  je jedan od 10 distrikta na koji je Surinam od 1985. administrativno podjeljen.
## Karakteristike

Brokopondo se nalazi na istoku zemlje, sa istoka, zapada i juga graniči sa Distriktom Sipaliwini i sa sjevera sa Distriktom Para. 

Površina distrikta iznosi 7,364 km², na kojoj po popisu stanovništva 2012. živjelo 15,909 stanovnika, od tog su 83%  potomci 
Marona.

Administrativni centar je grad Brokopondo a najveći Brownsweg.

Distrikt je poznat po velikom akumulacijskom jezeru Brokopondo na Rijeci Surinam. 
Jezero je formirano između 1961. - 1964. za hidroelektranu, koja je trebala osigurati električnu energiju za preradu boksita, ponajviše za livnicu aluminija u Paranamu. 

Početkom 21. vijeka u distriktu je otkriveno zlato, što je izazvalo pravu mini zlatnu groznicu, privukavši mnoge ljude i firme iz drugih dijelova Surinama i svijeta od Kanade do Brazila.
Kao dio amazonske prašume ima nekoliko turističkih resorta pored slapova.

## Administrativna podjela

Brokopondo je podjeljen na šest općina (nizozemski: *resort*);

## Izvori

## Vanjske veze

* ''Brokopondo''
Brokopondo

**Brokopondo** je grad i općina od 4,482 stanovnika na istoku Surinama u Distriktu Brokopondo u kom je Administrativni centar.

## Geografija

Brokopondo se nalazi na lijevoj obali rijeke Surinam, 5 km nizvodno od brane sa hidroelektranom kod 
sela Afobaka.

## Historija

Brokopondo je novo naselje nastalo nakon sklapanja sporazuma sa američkom kompanijom Alcoa -1958., da se izgradi brana sa 
hidroelektranom i formira akumulacijsko jezero Brokopondo. 
Zbog tog je osnovan novi Distrikt i naselje kao sjedište lokalne administracije, koja je trebala organizirati preseljenje stanovništva sa terena koji će biti poplavljen.

Između Brokoponda i Afobake je 1960. izgrađeno je eksperimentalno polje kako bi se istražile mogućnosti poljoprivrede u Tropskoj prašumskoj klimi.

Direktni rezultat tog eksperimenta bila je izgradnja plantaže palmi uljarica 1969. i tvornice za rafiniranje sirovog palminog ulja 1974.

## Reference

## Vanjske veze

*''Brokopondo'' (na portalu Mapcarta)
Sipaliwini (distrikt)

**Sipaliwini**  je jedan od 10 distrikta na koji je Surinam od 1985. administrativno podjeljen.
## Karakteristike
On je najmlađi distrikt u zemlji osnovan tek 1983. pod imenom *Binnenland*. Kad je formiran gotovi svi ostali distrikti mogali su se odreći dijela teritorija. Danas je sa svojih 130,567 km² - najveći, ali je istovremeno sa samo 37,065 stanovnika (2012.) najrijeđe naseljen. Od ono malo stanovnika najviše ima potomaka Marona i domorodaca koji još žive svojim tradicionalnim životom u plemenskim naseljima duž Rijeke Surinam.

Distrikt je specifičan i po tome što nema administrativni centar, ni vlastitu administraciju, brigu o njemu i vlast provodi vladin komesar iz Paramariba.

Sipaliwini se nalazi na jugu zemlje na prostoru tropske prašume, sa sjevera graniči sa distriktima; Marowijne, Para, Brokopondo, Coronie i Nickerie, a sa juga sa Brazilom. Duž granice ide i vododjelnica između surinamskih i brazilskih rijeka. 

U samom srcu Sipaliwinija nalazi se Rezervat prirode centralnog Surinama, koji je osnovan 1998. U njegovom sastavu nalaze se bivši rezervati; *Ralleighvallen*, *Tafelberg* i *Eilerts de Haan gebergte*. Tako da se danas prostire na površini od 16.000 km², što ga čini jednim od najvećih rezervata Tropskih kišnih šuma na svijetu. 
Rezervat je se od 2000. nalazi na UNESCO-vom popisu svjetske baštine.

Guste tropske šume privlače brojne avanturiste u potrazi za zlatom.
## Administrativna podjela

Sipaliwini je podjeljen na šest općina (nizozemski: *resort*);

## Izvori

## Vanjske veze

* ''Sipaliwini''
Brownsweg

**Brownsweg** je grad i općina od 4,793 stanovnika na istoku Surinama u Brokopondo u kom je najveća općina.

## Geografija

Brownsweg se nalazi na jugozapadnoj obali akomulacijskog jezera Brokopondo, udaljen dvadesetak km zapadno od
Brokoponda.
## Historija

Brownsweg je novi grad nastao krajem 1960-ih preseljenjem ljudi sa terena na kom se danas nalazi ogromno Jezero Brokopondo. 
Prije tog bio je mala željeznička stanica na uskotračnoj pruzi, jedno vrijeme posljednja kad je formirano jezero.

Zapravo se teško može reći da je to grad, već skup vrlo siromašnih sela. Većina ljudi je nezaposlena tako da se oko 20-30% bavi iskapanjem zlata.

## Reference

## Vanjske veze

*''Brownsweg'' (na portalu Mapcarta)
Paramaribo (distrikt)

**Paramaribo**  je jedan od 10 distrikta na koji je Surinam od 1985. administrativno podjeljen, i ujedno glavni grad Surinama.
## Karakteristike

Paramaribo se nalazi na sjeveru zemlje, na desnoj obali Rijeke Surinam.
Sa istoka graniči sa Distriktom Commewijne, sa zapada sa Distriktom Saramacca i sa jugozapada sa 
Distriktom Wanica.

Paramaribo je površinom od 182 km² najmanji, a brojem od 234,000 stanovnika, po po popisu iz 2012. - najveći distrikt u zemlji, jer u njemu živi oko polovice stanovnika.

U njemu žive razne etničke grupe a najzastupljeniji su Kreoli.

Distrikt je ime dobio po potoku *Sommelsdijkse*, kog su autohtoni Arawaci zvali *Paramoro Rhebo* (Rhebo znači potok, rijeka), a on je ime dobio po poglavici koji tu živio, koji se zvao **Para Moro**.

## Administrativna podjela

Paramaribo je podjeljen na deset općina (nizozemski: *resort*);
*Beekhuizen
*Blauwgrond
*Centrum
*Flora
*Latour
*Livorno
*Munder
*Pontbuiten
*Rainville
*Tammenga
*Weg Naar Zee
*Welgelegen

## Izvori

## Vanjske veze

* ''Paramaribo''
Meerzorg

**Meerzorg** je grad i općina od 12,405 stanovnika na sjeveroistoku Surinama u Distriktu Commewijne u kom je najveći grad.

## Geografija

Meerzorg leži na desnoj obali rijeke Surinam, preko puta Paramariba, do kog ima 2 km mostom Jules Wijdenbosch.

## Historija

Meerzorg je dobio ime po plantaži *Nieuw Meerzorg*, koju je početkom 18. vijeka, osnovao Gerrit Jacobs. Na plantaži je ispočetka radilo puno robova, a nakon zabrane ropstva, najamni radnici sa Otoka Jave i Hindusi sa Indijskog potkontinenta.

Vremenom je izraslo naselje sitnih farmera koje je do Drugog svjetskog rata izraslo na 3,100 stanovnika, pa je dobilo dvije ambulante, državnu osnovnu školu i policijsku stanicu.

Broj stanovnika Meerzorga se povećavao na 4,000 - 1948., veze sa Paramaribom su poboljšane uvođenjem većih trajekata od 60 do 70-ih, ali to nije bilo dovoljno za sve veći promet, pa je 1974. odlučeno da se izgradi most, koji je pušten u promet tek 2000.

## Reference

## Vanjske veze

*''Over de plaats »Meerzorg, Commewijne, Suriname''
Koewarasan

**Koewarasan** je grad i općina od 27,713 stanovnika na sjeveroistoku Surinama u Distriktu Wanica u kom je najveći grad.

## Geografija

Koewarasan se prostire jugozapadno od glavnog grada Paramariba sve do rijeke Saramacca. On je sirotinjsko ruralno predgrađe Paramariba, bez nekog urbanog centra.

## Historija
Najveći broj stanovnika potječe sa Otoka Jave koji su počeli stizati u Surinam 1830-ih kao najamni radnici. Dobar dio njih naselio se u Koewarasanu, gdje su uzgajali rižu i radili sluganske poslove po Paramaribu.
Sve do 1990-ih bio je relativno mali, tad je naglo narastao prilivom brojnih izbjeglica zbog građanskog rata.

Javanske izbjeglice donijele su sa sobom i svoje legende koje su postale i legende Surinama.

## Reference

## Vanjske veze

* ''Koewarasan'' (na portalu Mapcarta)
Piero Hincapié

**Piero Martín Hincapié Reyna** (Esmeraldas, 9. siječnja 2002.), ekvadorski nogometaš i reprezentativac koji igra na poziciji stopera. Karijeru je započeo igrajući u Ekvadoru i Argentini prije nego je 2021. godine prešao u Bayer Leverkusen, gdje igra i danas. Iste godine debitirao je i za reprezentaciju Ekvadora, s kojom je nastupio i na Svjetskom prvenstvu 2022. godine.
Jeremy Sarmiento

**Jeremy Leonel Sarmiento Morante** (Madrid, 16. lipnja 2002.), ekvadorski nogometaš i reprezentativac koji igra kao krilni igrač za engleski klub Brighton & Hove Albion; trenutno je na posudbi u Middlesbroughu. Kao junior je igrao za Charlton Athletic i Benficu, da bi onda prešao u Brighton, gdje je 2021. godine započeo svoju profesionalnu seniorsku karijeru; na samom početku karijere, u Brightonu je igrao sa sunarodnjacima Moisésom Caicedom i Pervisom Estupiñánom.

Sarmiento je rođen u Madridu, a njegovi su roditelji Ekvadorci. Vrlo rano se preselio u Englesku, za čije je mlađe uzraste igrao do 2021. godine, kada je debitirao za seniorsku reprezentaciju Ekvadora.
Saad al-Šejb

**Saad Abdullah al-Šejb** (arapski: سعد الشيب; Doha, 19. veljače 1990.), katarski nogometni golman i reprezentativac koji igra za Al-Sad. Al-Šejb se počeo baviti nogometom 2002. godine u omladinskom pogonu Al-Sada, za čiju je seniorsku selekciju debitirao 2008. godine i gdje igra i danas. S klubom je ostvario niz nacionalni i međunarodnih uspjeha, među kojima spadaju četiri naslova prvaka Katara, čak jedanaest naslova u različitim kup natjecanjima te tri Kupa šeika Džasima (Katarski superkup). Uz to je 2011. godine bio prvak i azijske Lige prvaka te ima treće mjesto sa FIFA Svjetskog klupskog prvenstva; njegova je momčad u četvrfinalu izbacila tuniski Espérance da bi u polufinalu ispali od Barcelone. U utakmici za treće mjesto, Al-Sad je pobijedio japanski klub Kashiwa Reysol nakon penala. U dva je navrata bio i najbolji golman nacionalne lige. 

Za reprezentaciju je debitirao 2009. godine te je sudjelovao u prvoj utakmici Katara na FIFA Svjetskom prvenstvu 2022. godine, ušavši tako u povijest kao prvi katarski golman u historiji Svjetskih prvenstava; Katar je u utakmici otvaranja izgubio od Ekvador 0:2, čime je također ušao u povijest kao prvi domaćin koji je izgubio na otvaranju prvenstva u povijesti FIFA Svjetskih prvenstava.. Ranije, al-Šēb ima i naslov prvaka Azije s Katarom iz 2019. godine, kada je ujedno nagrađen i Zlatnom rukavicom na turniru te je bio dio idealne momčadi tog turnira. Al-Šēb je na tom turniru bio prvi golman na svih sedam utakmica koje je Katar odigrao na turniru, s tim da je na cijelom turniru primio samo jedan pogodak, što objašnjava zašto je dobio nagradu za najboljeg golmana turnira. Od manjih turnira, s reprezentacijom Katara osvajao je još i Kup Arapskog zaljeva (2014.) te WAFF Prvenstvo (2013.). 

## Vanjske veze
*
*
Wanica

**Wanica**  je jedan od 10 distrikta na koji je Surinam od 1985. administrativno podjeljen.

Sve do 1983. distrikt se zvao Surinam, tad je odlučeno da mu se vrati staro domorodačko ime Wanica.
## Karakteristike
Wanica se nalazi na sjeveroistoku zemlje, sa zapada graniči sa Distriktom Saramacca, sa juga sa Distriktom Para, sa sjeveroistoka sa Distriktom Paramaribo i sa istoka sa Distriktom Commewijne.

Distrikt ima površinu od 443 km², na kojoj po popisu stanovništva iz 2012. živi 118,222 stanovnika. 

Administrativni centar Wanice je grad Lelydorp, a najveći grad je Koewarasan.

Wanica je specifična po malim farmama koje uglavnom obrađuju Javanci i Hindustanci, koji svoju robu prodaju po tržnicama Paramariba.

## Administrativna podjela

Wanica je podjeljen na sedam općina (nizozemski: *resort*);

## Izvori

## Vanjske veze

* ''Wanica''
Lelydorp

**Lelydorp** (sranantongo: *Kofi-djompo*) je grad i općina od 18,663 stanovnika na sjeveroistoku Surinama u Distriktu Wanica u kom je administrativni centar.

## Geografija

Lelydorp se prostire 18 km južno od glavnog grada Paramariba, pa je u neku ruku predgrađe tog grada, naseljen uglavnom Javancima, Hindustancima i Kreolima.

## Historija

Domoroci su to mjesto zvali *Kofidjompo*. Doslovni prijevod tog imena bio bi *Kofi koji je skočio*. Kofi je bilo ime koje su davali muškim robovima rođenim u petak, on je po legendi bio rob koji je pobjegao od svog gospodara i bježeći od progonitelja preskočio čudesno velik potok.

Za vrijeme mandata guvernera Cornelisa Lelyja 1902. izgrađena je uskotračna željeznička pruga prema unutrašnjosti, za brojne avanturiste koji su pohrlili tražiti zlato u tropskoj prašumi. Zbog nje je mjesto dobilo na važnosti i izraslo u grad koji je prezvan u Lelydorp.  
Dvadesetih godina prošlog vijeka brojni najamni radnici sa Otoka Jave naselili su se Lelydorpu.

Danas je poznat po najvećem surinamskom zatvoru Santo Boma i novoj regionalnoj bolnici.

## Reference

## Vanjske veze

* ''Lelydorp'' (na portalu Mapcarta)
Saramacca (rijeka)

**Saramacca** je rijeka u Surinamu duga 467 km.

## Hidrologija

Rijeka izvire na terenu Distrikta Sipaliwini u masivu Wilhelminagebergte (dio Gvajanskog štita). Od tamo teče prema sjeveru uz velike meandre po tropskoj prašumi prema Groningenu. Nešto prije Groningena zavija prema zapadu protiče kroz njega i teče do plantaže Caledonia, gdje se spaja sa rijekom Coppename i formira estuarij sa kojim uvire u Atlanski ocean.

Nizozemski kolonisti su ispočetka svoje prve plantaže osnivali pored rijeka Surinam i Commewijne, tokom 18. vijeka počeli su kolonizirati i obale Saramacca.

Porječje rijeke prostire se po površini od 9,000 km² po Surinamskim distriktima; Sipaliwini, Para, Wanica i Saramacca. Prosječni godišnji protok na ušću je 225 m³/s, a maksimalni 2,000 m³/s.

## Reference

## Vanjske veze

* ''Saramacca River'' (na portalu Mapcarta)
Politički status Gibraltara

Gibraltar, britanski prekomorski posed na krajnjem jugu Iberije, subjekt je formalnih zahteva za reintegraciju u okvir Kraljevine Španije koja ovo područje smatra kolonijom. Velika Britanija je ovaj teritorij okupirala 1704. godine u periodu Rata za špansko nasleđe (1701–1714). Španska monarhija je 1713. permanentno predala ovaj teritorij britanskoj upravi kroz članak X Utrechtskog mirovnog sporazuma pri čemu se ova odredba odnosila na teritorij uži od današnjeg teritorija Gibraltara. Španija je u narednom periodu pokušala ponovo da osvoji Gibraltar vodeći opsade 1727. i 1779–1783. Britanski suverenitet nad Gibraltarom potvrđen je kroz ugovore u Sevilli 1729. i Parizu 1783. godine. Pozicija Ujedinjenih nacija po pitanju političkog statusa Gibraltara definisana je time što se teritorij još od 1946. godine nalazi na listi teritorija bez samoupravnog statusa i kao takav spada u grupu teritorija u kojima postoji obaveza provođenja dekolonizacije.

Povratak Gibraltara pod špansku vlast postao je službeni cilj vladine politike za vreme vladavine diktatorskog režima Francisca Franca, a zadržale su ga i vlasti kroz i nakon perioda demokratske tranzicije zemlje. Stanovnici Gibraltara u velikoj većini odbacuju zahteve Španije pa na teritoriji ne postoji niti jedna politička partija koja bi podržavala ujedinjenje sa Španijom. Britanske vlasti prenele su deo svojih ovlašćenja na lokalnu Vladu Gibraltara koju biraju stanovnici teritorija koji imaju britansko državljanstvo. Na referendumu o podeljenom suverenitetu iz 2002. godine, koji je unilateralno organizovala Vlada Gibraltara nakon inicijalnog međudržavnog sporazuma o podeli suvereniteta, 98.97% građana Gibraltara glasalo je protiv podele suvereniteta sa Španijom uz izlaznost od 87.9%. Britanske vlasti od tada odbijaju pregovore o suverenitetu nad ovim teritorijem koji kao partiju u pregovorima ne bi uzimali i eksplicitno izraženu volju stanovnika teritorija.

Poslanici u lokalnom parlamentu Gibraltara su 2000. godine potpisali deklaraciju jedinstva u kojoj su istakli da narod Gibraltara nikada neće pristati na kompromis, predaju ili trgovinu sa suverenitetom ili svojim pravom na samoodređenje kao i da Gibraltar želi konstruktivne evropske odnose sa Španijom. Deklaracija je istakla i kako Gibraltar prirapada narodu Gibraltara i da niti Španija niti Britanija to pravo ne mogu da dovode u pitanje. Status Gibraltara i kontrole granice ponovo su postale važno političko pitanje nakon što su građani Ujedinjenog Kraljevstva 2016. godine glasovali za izlazak iz Evropske unije. Velika većina stanovnika Gibraltara je na referendumu glasovala za ostanak u EU, a teritorija je isključena iz sporazuma EU i UK uz odluku da se do postizanja posebnog sporazuma za Gibraltar za ovo poluostrvo primenjuju neformalni dogovori.

## Povezano
* Sporna teritorija
* Međunarodnopravni status Kosova

## Reference
Hernán Galíndez

**Hernán Ismael Galíndez** (Rosario, 30. ožujka 1987.), ekvadorski nogometni golman rođen u Argentini koji trenutno igra za ekvadorski glub S.D. Aucas. Cijelu svoju profesionalnu karijeru proveo je u Južnoj Americi, a jedini osvojeni naslov mu je onaj prvaka druge ekvadorske lige iz 2012. godine. Iako je rođen u Argentini, Galíndez od 2021. godine službeno nastupa za reprezentaciju Ekvadora, s kojom je nastupio i na Svjetskom prvestvu 2022. godine.
Saramacca

**Saramacca**  je jedan od 10 distrikta na koji je Surinam od 1985. administrativno podjeljen.

Nakon administrativne reforme zemlje 1983. dobar dio teritorije distrikta dan je dugim distriktima, ponajviše novostvorenom Distriktu Sipaliwini.
## Karakteristike
Saramacca se nalazi na sjeveru zemlje, sa zapada graniči sa Distriktom Coronie, sa juga sa Distriktom Para i sa istoka sa Distriktom Wanica.

Distrikt ima površinu od 3,636 km², na kojoj po popisu stanovništva iz 2012. živi 17,480 stanovnika. 

Administrativni centar Saramacce je grad Groningen.

Saramacca ima epitet surinamskog ambara, jer je ratarstvo glavna privredna grana i to po malim farmama koje uglavnom drže Javanci i Hindustanci koji uzgajaju rižu. U općini Jarikaba uzgajaju grožđe za izvoz. Od 1980-ih je uz ratarstvo i eksploatacija nafte postala značajna, važnija 
polja su: Catharina Sophia, Sara Maria i Josikreek.

## Administrativna podjela

Saramacca je podjeljena na šest općina (nizozemski: *resort*);

## Izvori

## Vanjske veze

* ''Saramacca''
Wilhelminagebergte

**Wilhelminagebergte** je planinski masiv u sredini Surinama, koji se proteže od zapada prema istoku u dužini od nekih 113 kilometra.

## Karakteristike

Masiv je geološki dio Gvajanskog štita u Distriktu Sipaliwini.
Ime je dobio po nizozemskoj kraljici Wilhelmini, kao i najviši vrh Julianatop od 1,280 metara. 
Planine Wilhelmine uglavnom su obrasle tropskom prašumom, autohtonom faunom i florom sa više od 2,000 vrsta drveća..

Na obroncima masiva izvire Rijeka Saramacca.
Dobar dio masiva je dio Rezervata prirode centralnog Surinama.
## Reference

## Vanjske veze
 
* ''Bergen Zuid-Amerika''
Afobaka

**Afobaka** je selo na istoku Surinama u Distriktu Brokopondo.

## Geografija

Selo se nalazi na južnojobali velikog akomulacijskog jezera Brokopondo, na mjestu gdje ističe Rijeka Surinam, udaljeno 7,9 km južno od grada Brokoponda.
## Historija

Afobaka je nastala za izgradnje brane 1961. sa hidroelektranom na Rijeci Surinam, visoke 54 metra i duge 1,913 m.
Danas je naselje sa malim aerodromom (ICAO: SMAF) i modernim resortom na lijevoj obali Rijeke Surinam.

## Reference

## Vanjske veze

*''Afobaka'' (na portalu Mapcarta)
Mehdi Taremi

**Mehdi Taremi** (perzijski: مهدی طارمی; Bušeher, 18. srpnja 1992.), iranski nogometaš i reprezentativac koji igra kao napadač. Trenuntno je član Olimpijakosa. Karijeru je započeo u lokalnom klubu Šahin Bušeher, gdje je u dvije godine odigrao niti 10 utakmica i postigao samo jedan gol. Klub ga je na zimu 2012. godine pustio na odsluženje vojnog roka, ali nakon što nije uspio pronaći vojni nogometni klub koji bi ga primio morao je odslužiti vojni rok u redovnim uvjetima. Nakon vojnog roka potpisuje za Irandžavan, gdje je također igrao dvije sezone; u sezoni 2013./2014. postigao je 12 golova u 22 utakmice i bio drugi najbolji strijelac kluba te sezone iza Moktara Džomehzadeha. 

Nakon toga potpisuje za Persepolis, gdje je igrao ukupno četiri sezone, do 2018. godine. S Persepolisom je 2017. godine postao iranski prvak, a iste godine osvojio je i Iranski superkup. Godine 2018. potpisuje za Al-Garafu u Kataru, gdje u jednoj sezoni osvaja nacionalni kup. Dobre igre u Aziji donose mu transfer u Europu, kada ga 2019. godine kupuje portugalski Rio Ave. U svojoj jedinoj sezoni za klub postigao je 18 ligaških golova, čime je bio izjednačen na listi najboljih strijelaca lige te sezone. To mu je donijelo transfer u Porto, s kojim je 2022. godine osvojio trostruku krunu. 

Za seniorsku reprezentaciju Irana debitirao je 2015. godine. Debi na velikom natjecanju imao je na Svjetskom prvenstvu 2018. godine u Rusiji. Naredne godine igrao je polufinale Azijskog kupa s Iranom. Godine 2022. bio je u kadru reprezentacije za Svjetsko prvenstvo u Kataru, gdje je postigao dva gola u porazu od Engleske (6:2). 

Mehdi Taremi je rođen kao treće i najmlađe dijete u obitelji. Njegov stariji brat Mohamamad Taremi također je nogometaš. U travnju 2022. godine bio je meta rasističkog članka što ga je objavio Sporting CP, glavni rival Taremijevog Porta, a u kojem je Taremi opisan kao "šarmer zmija" i "Perzijanac koji je uvijek spreman izvoditi cirkuske trikove"; članak, koji je naknadno uklonjen, izazvao je oštre kritike diljem Portugala, a reagirao je i iranski ambasador u Portugalu.
Rezervat prirode centralnog Surinama

**Rezervat prirode centralnog Surinama** (nizozemski: *Natuurreservaat van Centraal-Suriname*; akronim *CSNR*) je najveći rezervat prirode u Surinamu i jedan 
od najvećih rezervata Tropskih kišnih šuma na svijetu.

## Historija i karakteristike
Rezervat je osnovan 1998. U njegovom sastavu nalaze se bivši rezervati; *Ralleighvallen*, *Tafelberg* i *Eilerts de Haan gebergte*.

Rezervat se prostire na terenu od 16.000 km² po Surinamskom distriktu Sipaliwini.

U brdima rezervata izviru brojne rijeke, među inima; Coppename, Lucie, Saramacca i Gran Rio. Njegova različita topografija podržava čitav niz netaknutih ekosistema.

Šume po planinama i dolinama imaju veliku bioraznolikost, u njima je prikupljeno do danas više od
5,000 vrsta biljaka. 
Fauna rezervata tipična je za taj dio Južne Amerike a to su jaguari, pasanci, vidre, tapiri, lenjivci, osam vrsta [primata i 400 [vrsta ptica.

Rezervat se od 2000. nalazi na UNESCO-vom popisu svjetske baštine.

## Izvori

## Vanjske veze

* ''Central Suriname Nature Reserve''
Nieuw Nickerie

**Nieuw Nickerie** je lučki grad i općina od 12,818 stanovnika na sjeverozapadu Surinama u Distriktu Nickerie u kom je administrativni centar.

## Geografija

Grad se prostire na lijevoj obali rijeke Nickerie, nedaleko od estuarija rijeke Corantijn, 5 km od obale Atlantskog oceana.
Do glavnog grada Paramariba sa kojim je povezan cestom ima oko 240 km prema istoku.

## Historija

Tek 1797. godine, gotovo vijek i po nakon kolonizacije Surinama, osnovana je prva plantaža u tom kraju. Kako se tlo pokazalo plodnim osnovano je i naselje - 1820., koje je oko 1850. nazvano *Nieuw Rotterdam*.

Kako se nalazilo suviše blizu niske atlantske obale poplava je 1863. razorila to naselje. Kolonijalna vlada odlučila je 1866. da stanovnici moraju preseliti na novu sigurniju lokaciju. Novo naselje Nieuwewijk podignuto je na južnoj (višoj) obali  rijeke.

Do 1873. izraslo je naselje od 400 kuća i 732  stanovnika, - 1879. mjesto je prezvano u Nieuw Nickerie (Nova Nikerija).

Danas je grad sa termoelektranom, regionalnom bolnicom i aerodromom (ICAO: SMNI, IATA: ICK).

## Privreda i transport
Do luke iz koje se uglavnom izvoze prehrambeni proizvodi (riža) i drvo, mogu doći i manji prekooceanski brodovi.
Pored luke u gradu ima nekoliko manjih pogona prehrambene industrije i par pilana.

## Reference

## Vanjske veze

*''Nieuw Nickerie'' (na portalu Mapcarta)
Adrien Rabiot

**Adrien Thibault Marie Rabiot** (Saint-Maurice, 3. travnja 1995.), francuski nogometaš i reprezentativac koji igra na poziciji centralnog veznog. Trenutno je član AC Milana. Većinu svoje karijere Rabiot je proveo u Paris Saint-Germainu, za čiju je prvu momčad debitirao 2012. godine, a u sedam sezona koliko je bio s klubom osvojio je čak 18 trofeja, uključujući i pet naslova prvaka Ligue 1 te domaće trostruke krune 2016. i 2018. godine. Godine 2019. potpisao je za Juventus kao slobodan igrač; s Juventosom je bio prvak Italije u prvoj sezoni, dok je u drugoj osvojio talijanski kup.

Nakon igranja za juniorske selekcije, Rabiot je 2016. godine debitirao za seniorsku reprezentaciju Francuske, a prvi veliki turnir bio mu je UEFA Euro 2020. godine.
Timothy Weah

**Timothy Tarpeh Weah** (New York, NY, 22. veljače 2000.), američki nogometaš i reprezentativac liberijskog porijekla koji igra na poziciji napadača ili krila. Trenutno je član talijanskog kluba Juventusa, ali je na posudbi u Marseilleu. Profesionalnu nogometnu karijeru započeo je u Paris Saint-Germainu, ali je nakon samo jedne sezone u prvoj momčadi - dio koje je proveo na posudbi u Celticu - prešao u Lille. Godine 2023. prelazi u Juventus.

Timithy Weah je rođen u New Yorku kao sin legendarnog liberijskog nogometaša i kasnijeg predsjednika, Georgea Weaha, i njegove supruge, Jamajčanke Clar; njegov stariji brat, George Weah Jr., također je bio profesionalni nogometaš. Što temeljem državljanstva, što temeljem porijekla roditelja, Weah je mogao igrati za Sjedinjene Države, Liberiju, Francusku ili Jamajku, ali je odabrao nastupati za reprezentaciju Sjedinjenih Država, s kojom je nastupio i na Svjetskom prvenstvu 2022. godine u Kataru.
Jack Grealish

**Jack Peter Grealish** (Solihull, 10. rujna 1995.), engleski nogometaš i reprezentativac koji igra na poziciji krila ili ofenzivnog veznog. Trenutno je član Manchester Cityja, ali je na posudbi u Evertonu. Grealish se sa šest godina upisao u Aston Villu, za čiju je prvu momčad debitirao 2014. godine nakon što je sezonu proveo na posudbi u Notts Countyju. Godine 2021. potpisao je za Manchester City za vrijednost od £100,000,000, postavši tako najskuplji engleski igrač u historiji. 

Rođen u Engleskoj, ali s irskim korijenima, Grealish je mogao nastupati i za Englesku i za Irsku. Iako je nastupao za mlađe uzraste irske reprezentacije, u travnju 2016. godine odlučio je kako će igrati za Englesku. Prvo veliko natjecanje bio mu je UEFA Euro 2020. godine, gdje je osvojio drugo mjesto s reprezentacijom Engleske.
Para (distrikt)

**Para** je jedan od 10 distrikta na koji je Surinam od 1985. administrativno podjeljen.

## Karakteristike
Para se nalazi u unutrašnjosti zemlje, tako da sa sjevera graniči sa distriktima Saramacca, Wanica i Commewijne, sa juga sa Distriktom Brokopondo, sa zapada sa Distriktom Coronie. Sa istoka graniči sa distriktima Commewijne i Marowijne, a sa jugozapada, juga i jugoistoka sa 
Distriktom Sipaliwini.

Distrikt ima površinu od 5,393 km², na kojoj po popisu stanovništva iz 2012. živi 24,700 stanovnika. 

Administrativni centar Pare je grad Onverwacht.

Jedini internacionalni aerodrom u Surinamu Johan Adolf Pengel nalazi se u Paru.
Distrikt Para je poznat po destinacijama sa crnom vodom; Cola Kreek, Republiek, Redi Dotie i Kraka en Powakka.

## Historija
Distrikt Para je osnovan 1968. godine, a ime je dobio po potoku Para (pritoka Rijeke Surinam) koji oplakuje centralni dio distrikta. 

Tokom 17. vijeka prijestolnica tadašnje kolonije Surinam - bila je židovska plantaža - Jodensavanne, koja se nalazila na teritoriju Para.

Prvi židovski kolonisti, protjerani od Španjolske inkvizicije stigli su u Surinam oko 1640. i naselili se u Paru. 
Druga grupa židovskih kolonista stigla je oko 1650. iz Kraljevine Engleske, a treća iz brazilskog Recifea (tadašnjeg Mauritsstada). Sve tri grupe pobjegle su od Španjolske inkvizicije, i židovski kolonisti su se kao i nizozemski počeli bavili uzgojem šećerne trske na plantažama sa 
robovima, tako je nastao i Jodensavanne, koji je izgorio 1832. 

Nakon tog su se njegovi stanovnici preselili u Paramaribo.

## Administrativna podjela

Para je podjeljena na pet općina (nizozemski: *resort*);

## Izvori

## Vanjske veze

* ''Para''
Nickerie

**Nickerie** je jedan od 10 distrikta na koji je Surinam od 1985. administrativno podjeljen.

## Karakteristike
Nickerie se nalazi na sjeverozapadu zemlje, sa sjevera graniči sa Atlantskim oceanom, a sa zapada sa rijekom Corantijn, koja čini granicu sa Gvajanom. Sa istoka graniči sa Distriktom Coronie, i sa juga sa Distriktom Sipaliwini.

Distrikt ima površinu od 5,353 km², na kojoj po popisu stanovništva iz 2012. živi 34,233 stanovnika. 

Administrativni centar distrikta je grad Nieuw Nickerie.

Glavna privredna grana je poljoprivreda, naročito uzgoj riže, jer je Nickeria najveći proizvođač riže u Surinamu. Sve donedavno iskapao se boksit i masovno sjeklo i izvozilo drvo.

Na sjeveru distrikta nalazi se zaštićeno stanište "Bigi Pan", veliko  679 km² oko močvarne lagune i šume mangrova. 
Bigi Pan je popularan među promatračima ptica zbog brojnih vrsta, pored tog zbog bočate voda vole ga i kajmani.

## Administrativna podjela

Nickerie je podjeljena na pet općina (nizozemski: *resort*);

## Izvori

## Vanjske veze

* ''Nickerie''
Onverwacht, Surinam

**Onverwacht** (sranantongo: *Bose*) je grad i općina od 6,113 stanovnika na sjeveroistoku Surinama u Distriktu Para u kom je administrativni centar.

## Geografija

Onverwacht leži udaljen 30 km južno od glavnog grada Paramariba.
## Historija

Onverwacht je osnovan u 17. vijeku na desnoj obali potoka Hoy, pritoke Parakreeka kao plantaža duhana.

U prvoj polovici 18. vijek nazvan je na sranantongu - Bose po tadašnjem vlasniku plantaže, Frederiku Coenraadu Bosséu. Nakon ukidanja ropstva 1863., tu je plantažu 
1881. kupilo osam bivših robova, sa namjerom da je pretvore u plantažu drva.

Sve do 1910. bio je beznačajno mjesto, tad je do njega došla uskotračna željeznička pruga, a nešto kasnije i cesta iz Paramariba.
Većina stanovnika se naselila pored željezničke stanice tako je staro naselje napušteno i nestalo.

Željeznica je radila do sredine 1980-ih, u međuvremenu je grad dobio novi smisao kao administrativni centar novoosnovanog Distrikta.

## Reference

## Vanjske veze

* ''Onverwacht''
Salih al-Šahri

**Salih ibn Halid ibn Muhammad al-Šahri** (arapski صالح بن خالد بن محمد الشهري; Džeda, 1. studenog 1993.), saudijski nogometaš i reprezentativac koji igra na poziciji napadača. Klupsku karijeru započeo je u rodnom gradu Džedi, igrajući prvo za omladinske pogone, a onda i za seniorsku momčad Al-Ahlija. U svojoj prvoj sezoni posuđen je u Portugal, gdje je prvo igrao za Mafru, a onda i za Beiru-Mar. Igrajući z Beiru-Mar, postigao je gol u svom klupskom debiju 2012. godine te je tako postao prvi Saudijac u historiji koji je zabio gol u Europi. U svojoj drugoj utakmici, protiv Vitórije, al-Šehri je postigao najbrći gol portugalske lige te sezone, ali se ubrzo vratio natrag u Saudijsku Arabiju, gdje je kasnije igrao za Al-Rajed i Al-Hilal. 

Za reprezentaciju Saudijske Arabije debitirao je 2020. godine, a prvo veliko natjeanje s reprezentacijom bilo mu je FIFA Svjetsko prvenstvo 2022. godine, gdje je u prvoj utakmici svoje zemlje postigao izjednačujuči pogodak u senzacionalnoj pobjedi svoje reprezentacije (2:1) nad bivšim svjetskim prvacima Argentinom.
Craig Goodwin

**Craig Alexander Goodwin** (Adelaide, SA, 16. prosinca 1991.), australski nogometaš i reprezentativac koji igra na poziciji napadača ili krila. Većinu svoje karijere proveo je u Australiji, iako je imao kraće periode igranja u Europi i Aziji. Trenutno igra za Adelaide United te je najbolji strijelac u historiji kluba. Za reprezentaciju Australije igra od 2013. godine, međutim prvo veliko natjecanje bilo mu je tek FIFA Svjetsko prvenstvo 2022. godine.
Cody Gakpo

**Cody Mathès Gakpo** (Eindhoven, 7. svibnja 1999.), nizozemski nogometaš i reprezentativac koji igra kao krilo. Od 2018. godine igra za matični PSV Eindhoven u Eredivisie. S PSV-om ima jedan naslov prvaka Nizozemske (2018.), jedan nacionalni kup (2022.) i dva superkupa (2021., 2022.). Također, 2022. godine proglašen je za Nizozemskog nogometaša godine. 

Za reprezentaciju Nizozemske debitirao je 2021. godine, sudjelujući i na UEFA Euru 2020. godine (koji je zbog pandemije koronavirusa odigran 2021. godine) i na Svjetskom prvenstvu 2022. godine.
Coronie

**Coronie** je jedan od 10 distrikta na koji je Surinam od 1985. administrativno podjeljen.

## Karakteristike
Coronie sa sjevera graniči sa Atlanskim oceanom, sa zapada sa Distriktom Nickerie, sa istoka sa distriktima Saramacca i Para i sa juga sa Distriktom Sipaliwini.

Distrikt ima površinu od 3,902 km², na kojoj po popisu stanovništva iz 2012. živi 3,391 stanovnika. 

Administrativni centar distrikta je grad Totness.

## Historija
Historija tog distrikta seže do 19. vijeka i istoimenog garnizona koji je osnovan u 19. vijeku, na teritoriju tadašnjeg Distrikta Nickerie.
Distrikt je službeno osnovan i podjeljen na tri općine 1851. u vrijeme kad su ga naselili engleski kolonisti, zbog tog i sva naselja nose engleska imena.

Nakon ukidanja ropstva većina plantaža, je parcelizirana i prodana oslobođenim robovima, zbog tog su danas većinsko stanovništvo u distriktu - Kreoli, koji se bave poljoprivredom na malim farmama.
Coronie je poznat po šumama kokosovih palmi i kao proizvođač palminog ulja.
## Administrativna podjela

Coronie je podjeljen na tri općine (nizozemski: *resort*);

## Izvori

## Vanjske veze

* ''Coronie''